PDP na nan a raye kuma zata karbi mulki a Katsina- inji Tata | Hausa-Katsina Post
Daga Sadiq Tijjani Bakori
Mai neman tsayawa takarar Gwamnan Jihar Katsina a inuwar Jam’iyyar PDP, Alhaji Umar Abdu Tsauri wanda aka fi sani da TATA ya ce, jam’iyyar shi ta PDP na nan a raye, kuma za ta karbi mulki daga hannun wad’anda ya kira da y’an kwanta-kwanta. Wannan ya biyo bayan taron bude ofishin shiyya da PDP ta gabatar a garin Funtua a ranar lahadin da ta gabata.
A wata sanarwa da Shugaban kungiyar Tata Social media forum, Abdul Danja ya fitar a shafinshi na kafar sadarwa ta Facebook, Tata ya nuna matukar farinciki da godiya bisa tarbar karamci da ya samu a wajen taron, kuma ya yi addu’ar Allah ya saka wa wannan yanki da alheri.
Tata ya ce” Ina mai matukar godiya da bangajiya ga daukacin al’ummar wannan yanki mai albarka bisa gudunmuwa, karramawa da kaunar da suka nuna mini da kuma jam’iyyata ta PDP a taron bude ofishi na jamiyya da muka gudanar a ranar lahadi…”.
Tata ya kara da cewa, taron da suka gudanar a garin Funtua wata yar manuniya ce cewa, jamiyyar PDP ta na nan a raye kuma ta d’auko hanyar karbar mulki ga wad’anda ya kira y’an kwanta-kwanta. ”Tabbas wannan taro ya nuna cewa jam’iyyar PDP ta na nan a raye kuma cikin yardar Allah ta dauko matakin karbar Katsina daga yan kwanta kwanta.”
Umar Tata ya kuma bayyana cewa yanzu babban muhimmin abu da ke gabansu, shi ne bud’e ofishin shiyya na garin Daura. Daga karshe ya yi jaje ga mutanensu na garin Matazu wad’anda suka rasa rayukansu sakamakon hatsarin mota da ya ritsa da su akan hanyarsu ta komawa gida daga wajen taron.
Gwamnatin APC dai an gaza a Katsina, inji PDP
Matan jihar Katsina sun tsayar da Masari takara a 2019
Dalla-dalla yadda kotu ta soke zaben Mashi/Dutsi
Da duminsa: An karrama Hon. D.S Dalhatu Tafoki da mafi daukakar girmamawa
previous Hotuna: Wata mata ta haifi 'yan hudu a Malunfashi
next Hukumar bayar da tallafin karatu ta fitar da ranakun tantance dalibai
November 7, 2017 Correspondent 0
November 12, 2017 Correspondent 0
November 15, 2017 Correspondent 0